Европейска асоциация на фестивалите
Европейската асоциация на фестивалите () е професионална, неправителствена и неполитическа международна асоциация с нестопанска цел.

Основана е в Женева през 1952 г. по съвместна инициатива на диригента Игор Маркевич и на философа Денис дьо Ружмон. Нейното официално седалище е в Гент, Белгия. Настоящ президент е Дарко Бърлек (Darko Brlek).

Включва 15 фестивала, съставляващи ядрото на организацията: Екс-ан-Прованс, Байройт, Берлин, Безансон, Бордо, Флоренция, Нидерландия, Люцерн, Мюнхен, Перуджа, Страсбург, Венеция, Виена, Висбаден и Цюрих. Основателите са ангажирани с качеството и социалната отговорност на фестивалите.

Произход 
Създаването на сдружението съвпада с други постижения в края на 1940-те и началото на 1950-те години, насочени към „побратимяването“ на страните в Европа след Втората световна война. Дени дьо Ружмон подчертава голямата необходимост от културна интеграция на Европа, което личи и по думите на Жан Моне: „Ако трябва да се направи отново, бих започнал с културата“.

EFA е най-голямата професионална организация както за интердисциплинарни фестивали, така и за фестивали за сценични изкуства (музика, театър, танц) в Европа.

Развитие 
EFA е мрежа за арт фестивали, представляващи всякакъв вид изкуства в над 40 европейски страни. – Швеция, Швейцария, Финландия, Дания, Белгия, Испания и Португалия, Италия, Франция, Австрия, Германия, Гърция, Турция, през където се достигат връзки и в Ливан, Израел, Мексико, Япония, Армения и Обединените арабски емирства и др.

Членовете на EFA споделят значителни художествени, културни, социални и политически цели. Много от тях, чрез културна обвързаност, си взаимодействат и създават странични проекти, с различна насоченост.

Въпреки че фестивалите се провеждат в определен местен контекст, асоциацията ги подпомага в тяхното популяризиране и развитие, за да може да се създаде международен културен обмен. Също така предоставя условия за съвместна работа, обмен на идеи, стимулиране на креативността, разширяване на хоризонтите и създаване на нова динамика и взаимодействие.

Цели 
Сдружението преследва следните цели:
 да насърчава глобалното значение и репутация на арт фестивалите по целия свят и по-специално тези в Европа;
 да насърчава международното сътрудничество между фестивали и други подобни организации;
 да представя фестивалите в национални и международни организации;
 да насърчават и да бъдат активни в обмена на знания, информация и опит между фестивали;
 да разработва координиран подход по отношение на творци, публика и органи;
 да предприема всякакви инициативи, които помагат на целите.

Структура 
Асоциацията има постоянен секретариат в Гент, Белгия, ръководена от генералния секретар. Сред отговорностите му са: разпространяване на информация за членуващите фестивали и публикуване на различни материали за приноса на асоциацията и нейните членове. Тя също има свой офис в Брюксел (Белгия), в Европейската къща за култура.

Върховен орган на сдружението е Общото събрание, което се свиква веднъж годишно. Функционирането на Европейската асоциация на фестивалите е предвидено в нейния устав, който е изложен на сайта на организацията.

Чрез промяна в устава си от 1997 г., EFA придобива статут на представителна организация на европейските фестивали. Днес 13 национални и регионални асоциации са част от EFA, които представляват повече от 1000 арт фестивала.

Вижте също 
 Фондация на европейските карнавални градове

Културни връзки 
 „AAPAF“ (Асоциация на азиатските сценични изкуства)
 „Душа за Европа“ (Инициатива, която се бори за културния потенциал на Европа във всички области на политиката)
 „CEA“ (Политическа платформа за изкуство и култура)
 „IETM“ (Международна мрежа за съвременни приложни изкуства)
 „EMC“ (Европейски музикален съвет)
 „ISPA“ (Международно общество за сценични изкуства) 
 „PEARL“ (Европейска лига на асоциациите на работодателите в областта на сценичните изкуства)
 „OTM“ (Информация за международна мобилност в културния сектор)

Външни препратки 
 Уебсайт на EFA

Европейска култура
Международни организации в Европа
Организации в Гент
Основани в Швейцария през 1952 година